朱厚炫

益恭王朱厚炫（），號一齋，是益端王朱祐檳的嫡次子、益莊王朱厚燁的弟弟，明太祖七世孙。

朱厚炫于1506年被封為崇仁王。1521年，因兴王朱祐杬世子朱厚熜登基，被大臣选中入继朱祐杬袭封兴王，但朱厚熜坚持追尊生父为帝，进士张璁《大礼或问》指“父子之恩天性也，不可绝也不可强为也”，此事最终未果，兴国并入皇室。但嘉靖二年（1523年），大臣争执兴献帝朱祐杬家庙享祀能否用天子才有资格使用的八佾乐舞时，又有人提出应该让朱厚炫袭封兴王，嘉靖九年（1530年）又有大臣如是提出。

1556年，他哥哥朱厚燁去世，没有子嗣，他袭位為益王。

朱厚炫在位二十一年，壽七十八歲，1577年薨逝，諡號恭王。

家庭
妻
妃吳氏
子女
子
嫡長子：崇仁長子→益昭王（追封）朱載增
嫡次子：安東王朱載𡑡
嫡三子：舒城康簡王朱載𡊿
嫡四子：阜平懿簡王朱載㙫
嫡五子：銅陵恭簡王朱載壤

女
宜春郡主
寧都郡主
瑞昌郡主

壙誌
大明益恭王壙誌

翰林院撰文。孝孫嗣益王翊鈏篆額。孝曾孫益世子常書丹。

王姓朱氏，諱厚炫，益端王第二子。母妃彭氏。王生于弘治十三年七月三十日。正德八年七月九日，冊封為崇仁王。益莊王薨，無嗣。嘉靖三十六年十月九日，以次及，進封為益王，於萬曆五年閏八月二十八日，以疾薨，享年七十有八。妃吳氏。子五人：長載增，封崇仁王長子，早卒，萬曆九年追封益昭王。次載𡑡，封安東王；次載𡊿，封舒城王，諡康簡。次載㙫，封阜平王，諡懿簡，次載壤，封銅陵王，諡恭簡。元孫翊鈏，封益世孫，今襲封為王。世曾孫常，今封益世子。諸孫曾玄，封郡王，封鎮，輔、奉國將軍者六十二人，幼未封者二十九人。女三人：長封宜春郡主，次封寧都郡主，次封瑞昌郡主。王薨，盱之士民，哀慕如喪考妣。訃聞，上輟視朝三日，遣官諭祭，命有司治喪葬如禮。在京文武官各致祭焉。先是吳妃薨，營葬于南城縣資勝山之原，比世孫奉命開壙合葬，而水蟻交侵，哀慟幾絕，權同吳妃厝于淺土。具疏上請亟圖改卜，情詞懇切。上嘉其孝，爰命壺史金儒，駐彼相視。逾年儒卒于旅舍，世孫尋膺冊命，寢食靡遑，延訪堪輿氏，按所擬繪圖，懇疏再請，躬詣審度。迄今始得吉兆，去原穴僅二丈許，適當龍脈之中，而風氣完美，豈圖經所謂陰地一線者耶，不然何若斯之異也。王于玉牒為最親，富貴尊崇，當世鮮儷，乃褆躬制行，罔異儒生。居常菲食布衣，左圖右史，日接見文學諸臣，譚析名理，孝恭之譽，自居郡邸時業已著聞。事端王湯藥必親嘗，送莊王之喪，徒跣哀泣，咸章灼人耳目故事。行商道盱者，有榷；鬻蔬果于市者，有獻，王悉報罷。戚屬官校，稍扦文罔者，聽所司逮治。其最鉅者，歲祿萬石，疏請捐半以甦民徭。世廟嗟異，鑒其悃誠，聽損十分之二。特賜綽楔，風厲諸藩；一時縉紳及國中士庶，歌頌讚述，渢渢乎被諸金石矣。他如建宗學以淑予姓；崇正道以辟異端，率身範物，先動循矩矱。至屏棄聲伎，惟用雅樂，千古卓見，詎數東平哉。臨薨，示諭諸子孫，諄諄德義之言，可為永世龜鑒。精神不亂，足覘平生。視武公，抑戒尤足多焉。福履榮名，海內諸侯王無兩矣。王之世孫，懿爍文明，忠敬孝友、能嗣王之美，而哀慕篤至。屢疏上懇，竟獲吉壤，以襄厥事，蓋感格幽玄，為王身後之福哉。茲奉柩合葬新穴，首-{乾}-趾巽，則萬曆癸巳正月辛未也。嗚呼！王以宗室至親，為國藩輔，茂膺封爵，貴富兼隆。茲以考終，夫復何憾。爰述其概，納諸幽壙，用垂不朽-{云}-。

大明萬曆二十一年歲次癸巳正月十六日辛未勒石

 参考文献 

|-



Category:明朝宗室
Category:明朝益藩國王
Category:諡恭